વાતનો અંત તેમણે આશ્ચર્ય દર્શાવતાં જ પૂરો કર્યો હતો. મહેન્દ્ર પંચાલે ફરીથી કહ્યું હતું કે ‘મને પોલીસે સવાલો પૂછવાના શરૂ કર્યા ત્યારથી હું પણ આ મામલામાં વધુ ને વધુ ગૂંચવાતો ગયો છું. મારે કોઈની સાથે વેરઝેર છે જ નહીં તો પછી હું કોના પર શંકા કરું. અમારી સોસાયટીના એક ડૉક્ટર પાસે સેમ રંગ અને મૉડલની કાર હતી, પણ એ તેમણે આઠ મહિના પહેલાં વેચી દીધી છે એટલે કોઈને કારણે કોઈએ સજા ભોગવવી પડી હોય એવો સવાલ ઉપસ્થિત થતો નથી. હવે તો પોલીસ આ પાંચ યુવાનોને પકડે અને કારણ શોધે તો જ મને પણ ખબર પડે. એ સમયે મારા મનને સમાધાન થશે.’